ભારત અજાયબીઓનો દેશ છે. વિશ્વમાં પ્રેમનું એક માત્ર પ્રતીક તાજ મહેલ ભારતના આગ્રમાં આવેલો છે. દેશ વિદેશના વિવિધ સહેલાણીઓ જુદા જુદા હેતુ માટે તાજ મહેલની મુલાકાત લેવાનું ચૂકતા નથી. કેટલાક લોકો તેની અદભુત કોતરણી જોવા આવે છે, કેટલાક લોકો તેના સ્થાપત્યની કમાલને જોવા આવે છે, અનેક લોકો આ પ્રેમના પ્રતીકની સુંદરતાના પ્રેમમાં છે. આ લોકોમાં રાષ્ટ્રીય અને આંતરરાષ્ટ્રીય હસ્તિઓનો પણ સમાવેશ થાય છે. ભારતની મુલાકાતે આવતી હસ્તિઓ તાજ મહેલની મુલાકાત અચૂક લેતા હોય છે અને અસામાન્ય અનુભવના સંભારણા પોતાની સાથે લેતા જાય છે. અહીં રાષ્ટ્રીય અને આંતરરાષ્ટ્રીય સ્તરની રાજકીય, ફિલ્મી હસ્તીઓએ તાજ મહેલની લીધેલી મુલાકાત સમયની ક્ષણોને રજૂ કરવામાં આવી છે. આ મુલાકાત દરમિયાન દરેક હસ્તિઓના ચહેરા પર જોવા મળેલી સંતોષ અને આનંદની લાગણી જ કહી આપે છે કે તેઓ પ્રેમના પ્રતીક તાજ મહેલના કેટલા ગળાડૂબ પ્રેમમાં છે...